Na osnovu člana 29 stav 2 Zakona o državnoj imovini (”Sl.list CG”, br .21/09 i 40/11), člana 27 stav 1 tačka 16 Zakona o lokalnoj samoupravi (”Sl.list CG” ,br .2/18), člana 27 stav 1 tačka 18 i člana 46 stav 1 tačka 9 Statuta Opštine Rožaje (”Sl.list CG – opštinski propisi“, br.38/18), Skupština Opštine Rožaje na sjednici održanoj dana 31.07.2019. godine, donijela je

**O D L U K U**

O prenosu prava svojine na zemljištu bez naknade.

**Član 1**

Prenosi se pravo svojine na zemljište bez naknade:

* Ledinić Nermini iz Rožaja, dio katastarske parcele br. 1386/1 KO Rožaje u površini od 300 m2, upisane u LN br.344 KO Rožaje na ime Opština Rožaje svojina 1/1.
* Grba Marini iz Rožaja, dio katastarske parcele br. 2575/1 KO Rožaje u površini od 300m2, upisane u LN 344 KO Rožaje na ime Opština Rožaje svojina 1/1.

**Član 2**

Zemljište iz člana 1. ove odluke imenovanim se dodjeljuje, kao licima u stanju socijalne potrebe, radi rješavanja stambenog pitanja.

Predmetne katastarske parcele, upisane su u listu nepokretnosti br. 344 KO Rožaje.

**Član 3**

Za sprovođenje ove Odluke zadužena je Direkcija za imovinu i zaštitu prava opštine Rožaje.

**Član 4**

Bliže odredbe ove Odluke definisaće se ugovorom o ustpanju zemljišta bez naknade zaključenim kod Notara.

**Član 5**

Ova Odluka stupa na snagu osmog dana od dana objavljivanja u Službenom listu CG-opštinski propisi.

Broj:194

Rožaje, 31.07.2019.godine.

**SKUPŠTINA OPŠTINE ROŽAJE**

Predsjednik,

Almir Avdić,s.r.